'n Fopspeen in babablou.
"Blou" kan ook verwys na melankolie of ongelukkigheid in die volksmond. Sien ook Bluesmusiek. "Blou lug", aan die ander kant, verwys na sonnige weer en bedoel gelukkigheid.[verwysing benodig]
"Bloubaadjie" verwys baie keer na 'n polisieman; dit is die kleur van baie polisie-uniforms. Die polisie in Sjina het die kleur van hul uniforms van groen na blou verander in die laat 1990's, deels om hul burgerlike rol te beklemtoon.
Blou wys ook op die werkersklas, afgelei van die tradisionele kleur van fabrieks- of winkeluniforms.[verwysing benodig]
Blou word tradisioneel met seuns verbind, soos pienk met meisies gedoen word. Babablou is 'n pastelkleur wat met klere of linnegoed vir seuntjies verbind word.
In die Republiek van Sjina op Taiwan is blou die kleur van die Kuomintang, en word as embleem gebruik deur partye wat Sjinese hervereniging ondersteun.
"Blou wette" is 'n volksmondterm vir wette wat kwessies oor moraliteit beheer, soos alkohol, dobbel of seksueel-eksplisiete materiale.[verwysing benodig]
Bloubladsye is die telefoongids van regeringskantore, wat as óf 'n amptelike "blou boek" of 'n afdeling in 'n kommersiële gids kan voorkom. Dít teenoor die 'geelbladsye' of 'witbladsye'.[verwysing benodig]